**Предлог услова за преглед и оцену докторске дисертације:**

Услов за преглед и оцену докторске дисертације од стране Већа за ИМТ студије су два рада објављена или прихваћена (доступан ДОИ број) у часописима, који се налазе на SCIE (Science Citation Index Expanded) или SSCI (Social Sciences Citation Index) листи, или једној од листа које су на предлог Филолошког факултета верификоване на Већу групације друштвено-хуманистичких наука 2017. године (*видети у прилогу*). Први рад треба да припада категорији М21а – М23, док други рад може припадати категоријама М13 – М14 (*напомена: чланови радне групе ће објаснити зашто је прегледни рад адекватан услов*), или М21а – М23. Кандидат мора да буде први аутор на раду категорије М21а – М23, док на другом раду треба да буде међу прва три аутора.

*Предлог услова је подложан промени на самом састанку ИМТ већа уз напомену да уколико се јединствен услов усвоји, његова примена почиње са генерацијом студената докторских студија уписаном 2020. године. Поред Предлога услова, у прилогу, на следећој страници овог документа, достављамо листе које су на предлог Филолошког факултета верификоване на Већу групације друштвено-хуманистичких наука 2017. године.*

|  |  |  |
| --- | --- | --- |
| **Назив и веб страница** | **Оснивач и година оснивања** | **Опис** |
| **Листа Матичног одбора за језик и књижевност**  http://kobson.nb.rs/upload/documents/MNTR/Kategorizacija\_casopisa/2009/MNTR2009KnjizevnostIJezik.pdf |  | **Призната од стране МПНТР** |
| **Листа Међународног конгреса слависта (МКС)**  http://www.fil.bg.ac.rs/wp-content/uploads/centri/mks/MKS%20lista%20casopisa.pdf |  | **Призната од стране Матичног одбора за језик и књижевност и МПНТР**  МКС листа обухвата најзначајније славистичке часописе, како из словенских земаља, тако и из више од тридесет несловенских земаља у којима се изучава славистика (од Америке до Новог Зеланда). На основу предлога које су дали славистички национални комитети, Комисија МКС је сачинила листу славистичких часописа и периодичних публикација и разврстала је у три категорије.  *Прву категорију* чини 50 најутицајнијих славистичких часописа. Квантитативна заступљеност часописа из појединих земаља одређивана је на основу развијености славистике у датој земљи, броја славистичких катедри на универзитетима и квоти учесника на међународним (светским) конгресима слависта; циљ састављача листе био је да се у првој категорији нађе бар један часопис из сваке словенске земље, с тим да земље с најразвијенијом славистиком имају нужно више часописа на листи. Часописи из несловенских земаља које нису имале представнике у МКС-у, уврштени су у прву категорију на основу њиховог статуса на релевантним листама часописа (као нпр. *Slavic Review* из САД). *Другу категорију* чине часописи који у својим срединама одговарају категорији водећих националних часописа (М51). У *трећу категорију* су уврштени славистички часописи који у својим срединама имају статус часописа националног значаја (М52). |
| **CEEOL (Central and Eastern European Online Library GmbH)**  [**http://www.ceeol.com**](http://www.ceeol.com) | CEEOL GmbH  1998. | *CEEOL* је водећи извор академских електронских часописа и књига у области друштвено-хуманистичких наука из и у вези са Централном и Источном Европом, а колекције укључују и академске радове на изворним језицима Централне, Источне и Југоисточне Европе. Тренутно је преко 600 издавача поверило *CEEOL*-у своје висококвалитетне часописе и електронске књиге. |
| **DOAJ - Directory of Open Access Journals**  [**https://doaj.org/**](https://doaj.org/) | Lund University, Sweden  2003. | Листа индексира квалитетне и проверене онлајн часописе у отвореном приступу који су се свјом издавачком политиком и праксом обавезали на строге стандарде уређивања, рецензирања и објављивања. |
| **EBSCO**  [**www.ebsco.com**](http://www.ebsco.com/) | EBSCO Industries  1944. | *EBSCO* нуди приступ индексираним часописима груписаним према предметним областима. Сви садржаји су индексирани кроз прецизан уређивачки процес и приликом одабира садржаја користе се студије категоризација, *ISI impact factor*, извештаји база за индексирање (нпр. *PsycINFO*, *MEDLINE*, *ERIC*, *EconLit*, итд.), повратне информације уређивачких одбора и друго. |
| **Linguistic Bibliography - Лингвистичка библиографија**  **http://bibliographies.brillonline.com/browse/linguistic-bibliography** | CIPL (Comité International Permanent des Linguistes/ Permament International Committee of Linguists)  1946. | Садржи више од 400000 библиографских описа публикација из домена лингвистике у ширем смислу. Издања на свим језицима се скупљају, анализирају и анотирају у складу са темом и кључним речима, а према јасно наведеним критеријумима. |
| **MIAR - Information Matrix for the Analysis of Journals**  [**http://miar.ub.edu/**](http://miar.ub.edu/) | University of Barcelona  2014. | *MIAR* прикупља кључне податке о међународним часописима и годишње их ажурира у оквиру библиометријског информационог матрикса у отвореном приступу. Публикације су јасно тематски и дисциплинарно груписане, а *MIAR* обрачунава за сваки часопис индикатор видљивости часописа у релевантним међународним индексима који су такође транспарентно наведени. |
| **MLA - Modern Language Association Database**  [**https://www.mla.org/Publications/MLA-International-Bibliography**](https://www.mla.org/Publications/MLA-International-Bibliography) | MLA - Modern Language Association  1926. | Једна од најстаријих и најпрестижнијих светских листа часописа из домена лингвистике и језичких проучавања у најширем смислу. У библиографију, која се ажурира једном годишње, убрајају се часописи који испуњавају јасно наведене критеријуме и прошли су проверу компетентних стручњака. Провера се врши једном годишње. |
| **ProQuest**  [**www.proquest.com**](http://www.proquest.com/) | Приватни оснивач; део је Cambridge Information Group  1996. | Стално растући архив *ProQuest*-а обухвата 90.000 ауторитативних извора, 6 милијарди дигиталних страница које се протежу кроз 6 векова. Ова онлајн платформа укључује и највећу светску колекцију дисертација и теза, као и више од 450.000 електронских књига. |
| **Scopus**  [**https://www.elsevier.com/solutions/scopus**](https://www.elsevier.com/solutions/scopus) | Elsevier  2004. | Садржи прецизну библиометрију од преко 20.000 часописа у области технологије, природних наука, хуманистичких наука и друштвених наука; покрива и књиге и зборнике радова |
| **SHERPA RoMEO**  [**http://www.sherpa.ac.uk/romeo**](http://www.sherpa.ac.uk/romeo/about.php?la=en&fIDnum=|&mode=simple) | University of Nottingham  2011. | *RoMEO* је претражива база која се фокусира на издавачке политике по питању само-архивирања научних чланака. |
| **The Emerging Sources Citation Index (ESCI)**  [**http://mjl.clarivate.com/cgi-bin/jrnlst/jlsearch.cgi?PC=EX**](http://mjl.clarivate.com/cgi-bin/jrnlst/jlsearch.cgi?PC=EX) | Thomson Reuters’ Web of Science  2015. | Нови индекс *Web of Science™* који за циљ има повећање видљивости часописа који су у процесу укључивања у светске базе са најстрожим критеријумима, али још увек нису индексирани у њима. |
| **ЕРИХ ПЛУС**  [**https://dbh.nsd.uib.no/publiseringskanaler/erihplus/**](https://dbh.nsd.uib.no/publiseringskanaler/erihplus/) | Standing Committee for the Humanities (SCH) of the European Science Foundation (ESF)  2008. | Европски референтни индекс за хуманистичке и друштвене науке (ЕРИХ ПЛУС) индексира часописе из области хуманистичких и друштвених наука. То је динамични некомерцијални регистар са строго одређеним критеријумима за пријем и проверу који се базирају на доказима. Инсистира на подизању свести о онлајн транспарентности код истраживача из области хуманистичких и друштвених наука широм Европе, са циљем да увећа глобалну видљивост квалитетних истраживања у области хуманистичких и друштвених наука на различитим европским језицима широм Европе. |

**Табела 2.** Предлог листи часописа које су признате од стране националних ресорних министарстава у земљама чији језици се изучавају на Филолошком факултету Универзитета у Београду (листе су наведене абецедним редом)

|  |  |  |
| --- | --- | --- |
| **Назив** | **Земља** | **Веб страница** |
| **Az ItB folyóiratlistája - Листа часописа Одбора за науку о књижевности Мађарске Академије Наука** | Мађарска | [http://mta.hu/data/dokumentumok/doktori\_tanacs/I.%20Osztaly/Doktori\_Folyoiratlista\_20160321\_ITB\_I\_osztaly.pdf](http://mta.hu/data/dokumentumok/doktori_tanacs/I.%20Osztaly/Doktori_Folyoiratlista_20160321_ITB_I_osztaly.pdf%20) |
| **CARHUS Plus+** | Шпанија | <http://agaur.gencat.cat/en/avaluacio/carhus/carhus-plus-2014/> |
| **Classificazione delle riviste scientifiche ai fini dell'Abilitazione Scientifica Nazionale (ASN), Area 10, 14** | Италија | [http://www.anvur.org/index.php?option=com\_content&view=article&id=254&Itemid=623&lang=it](http://www.anvur.org/index.php?option=com_content&view=article&id=254&Itemid=623&lang=it%20) |
| **CSSCI, Chinese Social Sciences Citation Index - Кинески цитатни индекс за друштвене науке (中文社会科学引文索引)** | Кина | <http://cssrac.nju.edu.cn/index.html> |
| **Den Bibliometriske Forskningsindikator (BFI-listerne)** | Данска | <https://ufm.dk/forskning-og-innovation/statistik-og-analyser/den-bibliometriske-forskningsindikator/BFI-lister> |
| **KCI–Korean Journal Database** | Јужна Кореја | <https://www.kci.go.kr/kciportal/main.kci> |
| **Latindex - Sistema Regional de Información en Línea para Revistas Científicas de América Latina, el Caribe, España y Portugal** | Земље Латинске Америка, Шпанија и Португал | <http://www.latindex.org/latindex/inicio> |
| **Türk Eğitim İndeksi** | Турска | [www.turkegitimindeksi.com](http://www.turkegitimindeksi.com/) |
| **Грчки национални каталог научних часописа** | Република Грчка, Република Кипар | [https://eskep.ekt.gr](https://eskep.ekt.gr/) |
| **Листа националне агенције за вредновање система Универзитета и науке Италије** | Италија | [http://www.anvur.org](http://www.anvur.org/) |
| **Перелік друкованих фахових видань ВАК України** | Украјина | <http://vak.org.ua/fv/> |
| **Перелік наукових фахових видань** | Украјина | <http://mon.gov.ua/activity/nauka/atestacziya-kadriv-vishhoyi-kvalifikacziyi/perelik-vidan/> |
| **Напомена: Све дате листе се користе као референтне за изборе у звања на националним универзитетима у датим земљама, али и широм света за вредновање резултата у одговарајућим филолошким дисциплинама (италијанистика, хунгарологија, синологија и сл). Најзначајнији критеријуми за избор часописа су дати у табели 3.** | | |

**Табела 3.** Најзначајнији критеријуми за избор часописа у предложеним листама које су признате од стране националних ресорних министарстава у земљама чији језици се изучавају на Филолошком факултету Универзитета у Београду (листе су наведене абецедним редом)